title: Εκτελεστικός κανονισμός (ΕΕ) αριθ. 279/2013 της Επιτροπής, της 19ης Μαρτίου 2013 , σχετικά με την κατάταξη ορισμένων εμπορευμάτων στη Συνδυασμένη Ονοματολογία

text:
               23.3.2013

               EL

               Επίσημη Εφημερίδα της Ευρωπαϊκής Ένωσης

               L 84/15

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 279/2013 ΤΗΣ ΕΠΙΤΡΟΠΉΣ
   της 19ης Μαρτίου 2013
   σχετικά με την κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ’ εφαρμογή αυτών των γενικών αυτών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να υπαχθούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.

               (4)

               Είναι σκόπιμο να προβλεφθεί ότι ο κάτοχος δεσμευτικών δασμολογικών πληροφοριών σχετικά με την κατάταξη εμπορευμάτων στη συνδυασμένη ονοματολογία, οι οποίες έχουν εκδοθεί από τις τελωνειακές αρχές των κρατών μελών αλλά δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί τρίμηνο σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στον κωδικό ΣΟ που εμφαίνεται στη στήλη 2 του εν λόγω πίνακα.
   Άρθρο 2
   Η επίκληση δεσμευτικών δασμολογικών πληροφοριών, οι οποίες έχουν εκδοθεί από τις τελωνειακές αρχές των κρατών μελών και δεν είναι σύμφωνες με τον παρόντα κανονισμό, μπορεί να συνεχιστεί επί τρίμηνο, δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Μαρτίου 2013.

            Για την Επιτροπή, εξ ονόματος του Προέδρου,
         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  ΕΕ L 302 της 19.10.1992, σ. 1.

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Εύκαμπτος σωλήνας από πολυαμίδιο με διαφανές ουραίο άκρο, ενισχυμένος εσωτερικά με λεπτό συρμάτινο πλέγμα που αποτελεί αναπόσπαστο μέρος του σωλήνα. Ο σωλήνας έχει μήκος 125,5 cm και εξωτερική διάμετρο 2,8 mm.
                  Ο σωλήνας δεν παρουσιάζεται αποστειρωμένος. Εμφανίζεται μη περιελιγμένος, σε διπλή συσκευασία.
                  Ο σωλήνας προορίζεται να χρησιμοποιείται από επαγγελματίες του ιατρικού τομέα για την εισαγωγή «στεντ» στο ανθρώπινο σώμα. Μετά τη χρήση, ο σωλήνας δεν παραμένει στο σώμα.

                  3917 39 00

                  Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας, από τη σημείωση 8 του κεφαλαίου 39, καθώς και από το κείμενο των κωδικών ΣΟ 3917 και 3917 39 00.
                  Με βάση τα αντικειμενικά του χαρακτηριστικά και τις ιδιότητές του, το είδος ανταποκρίνεται στους όρους της κλάσης 3917 και πληροί τις απαιτήσεις της σημείωσης 8 του κεφαλαίου 39.
                  Η σκοπούμενη χρήση του σωλήνα δεν συνυφαίνεται εγγενώς με τα αντικειμενικά του χαρακτηριστικά, καθώς με τη μορφή που διατίθεται ο σωλήνας δεν μπορεί να ταυτοποιηθεί ως όργανο ή συσκευή χρησιμοποιούμενη στην ιατρική επιστήμη. Επομένως, η κατάταξη στην κλάση 9018 αποκλείεται.
                  Ως εκ τούτου, το προϊόν πρέπει να καταταχθεί στον κωδικό ΣΟ 3917 39 00 ως άλλος σωλήνας από πλαστικές ύλες.


title: Εκτελεστικός κανονισμός (ΕΕ) 2016/2260 της Επιτροπής, της 15ης Δεκεμβρίου 2016, για την τροποποίηση των κανονισμών (ΕΚ) αριθ. 226/2007, (ΕΚ) αριθ. 1293/2008, (ΕΚ) αριθ. 910/2009, (ΕΚ) αριθ. 911/2009, (EE) αριθ. 1120/2010, (ΕΕ) αριθ. 212/2011 και των εκτελεστικών κανονισμών (ΕΕ) αριθ. 95/2013 και (ΕΕ) αριθ. 413/2013 όσον αφορά το όνομα του κατόχου της άδειας των Pediococcus acidilactici CNCM MA 18/5M και Saccharomyces cerevisiae CNCM I-1077 (Κείμενο που παρουσιάζει ενδιαφέρον για τον ΕΟΧ )

text:
               16.12.2016

               EL

               Επίσημη Εφημερίδα της Ευρωπαϊκής Ένωσης

               L 342/14

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/2260 ΤΗΣ ΕΠΙΤΡΟΠΉΣ
   της 15ης Δεκεμβρίου 2016
   για την τροποποίηση των κανονισμών (ΕΚ) αριθ. 226/2007, (ΕΚ) αριθ. 1293/2008, (ΕΚ) αριθ. 910/2009, (ΕΚ) αριθ. 911/2009, (EE) αριθ. 1120/2010, (ΕΕ) αριθ. 212/2011 και των εκτελεστικών κανονισμών (ΕΕ) αριθ. 95/2013 και (ΕΕ) αριθ. 413/2013 όσον αφορά το όνομα του κατόχου της άδειας των Pediococcus acidilactici CNCM MA 18/5M και Saccharomyces cerevisiae CNCM I-1077
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
   Εκτιμώντας τα ακόλουθα:

               (1)

               Η εταιρεία Lallemand SAS υπέβαλε αίτηση σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003 ζητώντας την αλλαγή του ονόματος του κατόχου της άδειας που αναφέρεται στους κανονισμούς (ΕΚ) αριθ. 226/2007 (2), (ΕΚ) αριθ. 1293/2008 (3), (ΕΚ) αριθ. 910/2009 (4), (ΕΚ) αριθ. 911/2009 (5), (ΕΕ) αριθ. 1120/2010 (6) και (ΕΕ) αριθ. 212/2011 (7) της Επιτροπής και τους εκτελεστικούς κανονισμούς (ΕΕ) αριθ. 95/2013 (8) και (ΕΕ) αριθ. 413/2013 (9) της Επιτροπής.

               (2)

               Ο αιτών ισχυρίζεται ότι η Danstar Ferment AG είναι ο νόμιμος κάτοχος των δικαιωμάτων εμπορίας των πρόσθετων υλών ζωοτροφών Pediococcus acidilactici CNCM MA 18/5M και Saccharomyces cerevisiae CNCM I-1077. Ο αιτών έχει υποβάλει σχετικά στοιχεία που υποστηρίζουν το αίτημά του.

               (3)

               Η προτεινόμενη τροποποίηση του κατόχου της άδειας κυκλοφορίας είναι καθαρά διοικητικής φύσης και δεν απαιτεί νέα αξιολόγηση των σχετικών πρόσθετων υλών. Η Ευρωπαϊκή Αρχή για την Ασφάλεια των Τροφίμων ενημερώθηκε για την αίτηση.

               (4)

               Για να μπορέσει η εταιρεία Danstar Ferment AG να εκμεταλλευτεί τα δικαιώματα εμπορίας του προϊόντος, είναι αναγκαίο να τροποποιηθούν οι όροι των αντίστοιχων αδειοδοτήσεων.

               (5)

               Ως εκ τούτου, θα πρέπει να τροποποιηθούν ανάλογα οι κανονισμοί (ΕΚ) αριθ. 226/2007, (ΕΚ) αριθ. 1293/2008, (ΕΚ) αριθ. 910/2009, (ΕΚ) αριθ. 911/2009, (ΕΕ) αριθ. 1120/2010 και (ΕΕ) αριθ. 212/2011 και οι εκτελεστικοί κανονισμοί (ΕΕ) αριθ. 95/2013 και (ΕΕ) αριθ. 413/2013.

               (6)

               Δεδομένου ότι δεν υφίστανται λόγοι ασφάλειας που να απαιτούν την άμεση εφαρμογή των τροποποιήσεων οι οποίες επέρχονται με τον παρόντα κανονισμό στους κανονισμούς (ΕΚ) αριθ. 226/2007, (ΕΚ) αριθ. 1293/2008, (ΕΚ) αριθ. 910/2009, (ΕΚ) αριθ. 911/2009, (ΕΕ) αριθ. 1120/2010 και (ΕΕ) αριθ. 212/2011 και στους εκτελεστικούς κανονισμούς (ΕΕ) αριθ. 95/2013 και (ΕΕ) αριθ. 413/2013, είναι σκόπιμο να προβλεφθεί μεταβατική περίοδος για την εξάντληση των αποθεμάτων που υπάρχουν.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του κανονισμού (ΕΚ) αριθ. 226/2007
   Στη στήλη 2 του παραρτήματος του κανονισμού (ΕΚ) αριθ. 226/2007, οι λέξεις «LALLEMAND SAS» αντικαθίσταται από τις λέξεις «Danstar Ferment AG εκπροσωπούμενη από τη Lallemand SAS».
   Άρθρο 2
   Τροποποίηση του κανονισμού (ΕΚ) αριθ. 1293/2008
   Στη στήλη 2 του παραρτήματος του κανονισμού (ΕΚ) αριθ. 1293/2008, οι λέξεις «LALLEMAND SAS» αντικαθίστανται από τις λέξεις «Danstar Ferment AG εκπροσωπούμενη από τη Lallemand SAS».
   Άρθρο 3
   Τροποποίηση του κανονισμού (ΕΚ) αριθ. 910/2009
   Ο κανονισμός (ΕΚ) αριθ. 910/2009 τροποποιείται ως εξής:

               1)

               στον τίτλο, οι λέξεις «Lallemand SAS» αντικαθίστανται από τις λέξεις «Danstar Ferment AG»·

               2)

               στη στήλη 2 του παραρτήματος, οι λέξεις «LALLEMAND SAS» αντικαθίστανται από τις λέξεις «Danstar Ferment AG εκπροσωπούμενη από τη Lallemand SAS».

         Άρθρο 4
   Τροποποίηση του κανονισμού (ΕΚ) αριθ. 911/2009
   Ο κανονισμός (ΕΚ) αριθ. 911/2009 τροποποιείται ως εξής:

               1)

               στον τίτλο, οι λέξεις «Lallemand SAS» αντικαθίστανται από τις λέξεις «Danstar Ferment AG»·

               2)

               στη στήλη 2 του παραρτήματος, οι λέξεις «LALLEMAND SAS» αντικαθίστανται από τις λέξεις «Danstar Ferment AG εκπροσωπούμενη από τη Lallemand SAS».

         Άρθρο 5
   Τροποποίηση του κανονισμού (ΕΕ) αριθ. 1120/2010
   Ο κανονισμός (ΕΕ) αριθ. 1120/2010 τροποποιείται ως εξής:

               1)

               στον τίτλο, οι λέξεις «Lallemand SAS» αντικαθίστανται από τις λέξεις «Danstar Ferment AG»·

               2)

               στη στήλη 2 του παραρτήματος, οι λέξεις «Lallemand SAS» αντικαθίστανται από τις λέξεις «Danstar Ferment AG εκπροσωπούμενη από τη Lallemand SAS».

         Άρθρο 6
   Τροποποίηση του κανονισμού (ΕΕ) αριθ. 212/2011
   Ο κανονισμός (ΕΕ) αριθ. 212/2011 τροποποιείται ως εξής:

               1)

               στον τίτλο, οι λέξεις «Lallemand SAS» αντικαθίστανται από τις λέξεις «Danstar Ferment AG»·

               2)

               στη στήλη 2 του παραρτήματος, οι λέξεις «Lallemand SAS» αντικαθίστανται από τις λέξεις «Danstar Ferment AG εκπροσωπούμενη από τη Lallemand SAS».

         Άρθρο 7
   Τροποποίηση του εκτελεστικού κανονισμού (ΕΕ) αριθ. 95/2013
   Ο εκτελεστικός κανονισμός (ΕΕ) αριθ. 95/2013 τροποποιείται ως εξής:

               1)

               στον τίτλο, οι λέξεις «Lallemand SAS» αντικαθίστανται από τις λέξεις «Danstar Ferment AG»·

               2)

               στη στήλη 2 του παραρτήματος, οι λέξεις «Lallemand SAS» αντικαθίστανται από τις λέξεις «Danstar Ferment AG εκπροσωπούμενη από τη Lallemand SAS».

         Άρθρο 8
   Τροποποίηση του εκτελεστικού κανονισμού (ΕΕ) αριθ. 413/2013
   Ο εκτελεστικός κανονισμός (ΕΕ) αριθ. 413/2013 τροποποιείται ως εξής:

               1)

               στον τίτλο, οι λέξεις «Lallemand SAS» αντικαθίστανται από τις λέξεις «Danstar Ferment AG»·

               2)

               στη στήλη 2 του παραρτήματος, οι λέξεις «Lallemand SAS» αντικαθίστανται από τις λέξεις «Danstar Ferment AG εκπροσωπούμενη από τη Lallemand SAS».

         Άρθρο 9
   Μεταβατικά μέτρα
   Τα υπάρχοντα αποθέματα των πρόσθετων υλών που είναι σύμφωνα με τις διατάξεις οι οποίες ίσχυαν πριν από την ημερομηνία της έναρξης ισχύος του παρόντος κανονισμού μπορούν να εξακολουθήσουν να διατίθενται στην αγορά και να χρησιμοποιούνται έως ότου εξαντληθούν.
   Άρθρο 10
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Δεκεμβρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 268 της 18.10.2003, σ. 29.

      (2)  Κανονισμός (ΕΚ) αριθ. 226/2007 της Επιτροπής, της 1ης Μαρτίου 2007, σχετικά με την έγκριση του Saccharomyces cerevisiae CNCM Ι-1077 (Levucell SC20 και Levucell SC10 ME) ως πρόσθετη ύλη ζωοτροφών (ΕΕ L 64 της 2.3.2007, σ. 26).

      (3)  Κανονισμός (ΕΚ) αριθ. 1293/2008 της Επιτροπής, της 18ης Δεκεμβρίου 2008, σχετικά με την έγκριση νέας χρήσης του Saccharomyces cerevisiae CNCM I-1077 (Levucell SC20 και Levucell SC10 ME) ως πρόσθετης ύλης ζωοτροφών (ΕΕ L 340 της 19.12.2008, σ. 38).

      (4)  Κανονισμός (ΕΚ) αριθ. 910/2009 της Επιτροπής, της 29ης Σεπτεμβρίου 2009, σχετικά με την έγκριση νέας χρήσης του παρασκευάσματος Saccharomyces cerevisiae CNCM I-1077 ως πρόσθετης ύλης ζωοτροφών για ίππους (κάτοχος της έγκρισης Lallemand SAS) (ΕΕ L 257 της 30.9.2009, σ. 7).

      (5)  Κανονισμός (ΕΚ) αριθ. 911/2009 της Επιτροπής, της 29ης Σεπτεμβρίου 2009, σχετικά με την έγκριση νέας χρήσης του παρασκευάσματος Pediococcus acidilactici CNCM MA 18/5M ως πρόσθετης ουσίας ζωοτροφών για σολομοειδή και γαρίδες (κάτοχος της άδειας Lallemand SAS) (ΕΕ L 257 της 30.9.2009, σ. 10).

      (6)  Κανονισμός (ΕΕ) αριθ. 1120/2010 της Επιτροπής, της 2ας Δεκεμβρίου 2010, για τη χορήγηση άδειας για τη χρήση του Pediococcus acidilactici CNCM MA 18/5M ως πρόσθετης ύλης ζωοτροφών για απογαλακτισμένα χοιρίδια (κάτοχος της άδειας: Lallemand SAS) (ΕΕ L 317 της 3.12.2010, σ. 12).

      (7)  Κανονισμός (ΕΕ) αριθ. 212/2011 της Επιτροπής, της 3ης Μαρτίου 2011, για τη χορήγηση άδειας σχετικά με τη χρήση του Pediococcus acidilactici CNCM MA 18/5M ως πρόσθετης ύλης ζωοτροφών για όρνιθες ωοπαραγωγής (κάτοχος της άδειας: Lallemand SAS) (ΕΕ L 59 της 4.3.2011, σ. 1).

      (8)  Εκτελεστικός κανονισμός (ΕΕ) αριθ. 95/2013 της Επιτροπής, της 1ης Φεβρουαρίου 2013, σχετικά με την έγκριση του παρασκευάσματος Pediococcus acidilactici CNCM MA 18/5M ως πρόσθετης ύλης ζωοτροφών για όλα τα ψάρια εκτός από σολομοειδή (κάτοχος της άδειας Lallemand SAS) (ΕΕ L 33 της 2.2.2013, σ. 19).

      (9)  Εκτελεστικός κανονισμός (ΕΕ) αριθ. 413/2013 της Επιτροπής, της 6ης Μαΐου 2013, σχετικά με την έγκριση του παρασκευάσματος Pediococcus acidilactici CNCM MA 18/5M ως πρόσθετης ύλης ζωοτροφών για χρήση σε πόσιμο νερό για απογαλακτισμένα χοιρίδια, χοίρους προς πάχυνση, όρνιθες ωοπαραγωγής και κοτόπουλα προς πάχυνση (κάτοχος της άδειας Lallemand SAS) (ΕΕ L 125 της 7.5.2013, σ. 1).


title: Εκτελεστικός κανονισμός (ΕΕ) αριθ. 991/2011 της Επιτροπής, της 5ης Οκτωβρίου 2011 , για την τροποποίηση του παραρτήματος II της απόφασης 2007/777/ΕΚ και του παραρτήματος I του κανονισμού (ΕΚ) αριθ. 798/2008 όσον αφορά τις καταχωρίσεις για τη Νότια Αφρική στους καταλόγους τρίτων χωρών ή περιοχών τους σε σχέση με την υψηλής παθογονικότητας γρίπη των πτηνών Κείμενο που παρουσιάζει ενδιαφέρον για τον ΕΟΧ

text:
               6.10.2011

               EL

               Επίσημη Εφημερίδα της Ευρωπαϊκής Ένωσης

               L 261/19

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 991/2011 ΤΗΣ ΕΠΙΤΡΟΠΉΣ
   της 5ης Οκτωβρίου 2011
   για την τροποποίηση του παραρτήματος II της απόφασης 2007/777/ΕΚ και του παραρτήματος I του κανονισμού (ΕΚ) αριθ. 798/2008 όσον αφορά τις καταχωρίσεις για τη Νότια Αφρική στους καταλόγους τρίτων χωρών ή περιοχών τους σε σχέση με την υψηλής παθογονικότητας γρίπη των πτηνών
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως το άρθρο 8 εισαγωγική φράση, το άρθρο 8 παράγραφος 1 πρώτο εδάφιο και το άρθρο 8 παράγραφος 4,
   Έχοντας υπόψη την οδηγία 2009/158/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (2), και ιδίως το άρθρο 23 παράγραφος 1 και το άρθρο 24 παράγραφος 2,
   Εκτιμώντας τα ακόλουθα:

               (1)

               Η απόφαση 2007/777/ΕΚ της Επιτροπής, της 29ης Νοεμβρίου 2007, για τον καθορισμό όρων υγείας των ζώων, όρων δημόσιας υγείας και υποδειγμάτων πιστοποιητικών όσον αφορά ορισμένα προϊόντα με βάση το κρέας και επεξεργασμένα στομάχια, ουροδόχους κύστεις και έντερα για κατανάλωση από τον άνθρωπο, που εισάγονται από τρίτες χώρες, και για την κατάργηση της απόφασης 2005/432/ΕΚ (3) θεσπίζει κανόνες όσον αφορά τις εισαγωγές, καθώς και τη διαμετακόμιση και την αποθήκευση στην Ένωση, φορτίων προϊόντων με βάση το κρέας, όπως ορίζεται στον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (4).

               (2)

               Η απόφαση 2007/777/ΕΚ περιλαμβάνει επίσης καταλόγους των τρίτων χωρών και περιοχών τους από τις οποίες επιτρέπονται αυτές οι εισαγωγές, η διαμετακόμιση και η αποθήκευση, καθορίζει τα υποδείγματα πιστοποιητικών δημόσιας υγείας και υγείας των ζώων καθώς και τους κανόνες όσον αφορά την προέλευση και τις επεξεργασίες που απαιτούνται για τα εν λόγω προϊόντα.

               (3)

               Ο κανονισμός (ΕΚ) αριθ. 798/2008 της Επιτροπής, της 8ης Αυγούστου 2008, για την κατάρτιση καταλόγου τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομισθούν μέσω της Κοινότητας πουλερικά και κρέας πουλερικών και για καθορισμό των απαιτήσεων κτηνιατρικής πιστοποίησης (5) καθορίζει απαιτήσεις κτηνιατρικής πιστοποίησης για τις εισαγωγές και τη διαμετακόμιση, συμπεριλαμβανομένης της αποθήκευσης κατά τη διαμετακόμιση, μέσω της Ένωσης πουλερικών, αυγών επώασης, νεοσσών μιας ημέρας και αυγών απαλλαγμένων από ειδικά παθογόνα, καθώς και κρέατος, κιμά και μηχανικά διαχωρισμένου κρέατος πουλερικών, συμπεριλαμβανομένων των στρουθιονιδών και των άγριων πτερωτών θηραμάτων, αυγών και προϊόντων αυγών. Ο εν λόγω κανονισμός προβλέπει ότι τα βασικά προϊόντα πρέπει να εισάγονται στην Ένωση μόνο από τις τρίτες χώρες, εδάφη, ζώνες ή διαμερίσματα που απαριθμούνται στο μέρος 1 του παραρτήματος I του εν λόγω κανονισμού.

               (4)

               Εξαιτίας της πρόσφατης εκδήλωσης εστιών της υψηλής παθογονικότητας γρίπης των πτηνών (HPAI) στη Νότια Αφρική, η απόφαση 2007/777/ΕΚ και ο κανονισμός (ΕΚ) αριθ. 798/2008 τροποποιήθηκαν με τον εκτελεστικό κανονισμό (ΕΕ) αριθ. 536/2011 της Επιτροπής (6), προκειμένου να καθοριστούν ειδικές επεξεργασίες για τις εισαγωγές από τη Νότια Αφρική προϊόντων κρέατος, επεξεργασμένων στομαχιών, ουροδόχων κύστεων και εντέρων για ανθρώπινη κατανάλωση, τα οποία προέρχονται από κρέας εκτρεφόμενων στρουθιονιδών, καθώς και κρέατος αποξηραμένου στον ήλιο (biltong) και προϊόντων παστεριωμένου κρέατος που περιέχουν ή αποτελούνται από κρέας εκτρεφόμενων πτερωτών θηραμάτων, στρουθιονιδών και άγριων πτερωτών θηραμάτων, επεξεργασίες οι οποίες επαρκούν για την εξάλειψη των κινδύνων για την υγεία των ζώων που συνδέονται με τα προϊόντα αυτά, και προκειμένου να απαγορευθούν οι εισαγωγές στρουθιονιδών αναπαραγωγής και παραγωγής κρέατος και νεοσσών μιας ημέρας, αυγών επώασης και κρέατος στρουθιονιδών από ολόκληρο το έδαφος της Νότιας Αφρικής που καλύπτεται από τον κανονισμό (ΕΚ) αριθ. 798/2008.

               (5)

               Η Νότια Αφρική υπέβαλε στοιχεία στην Επιτροπή σχετικά με τα μέτρα ελέγχου που έχει λάβει σε σχέση με την πρόσφατη εκδήλωση εστίας της υψηλής παθογονικότητας γρίπης των πτηνών. Η Επιτροπή αξιολόγησε τα στοιχεία αυτά και την επιδημιολογική κατάσταση που διαμορφώθηκε ύστερα από την εκδήλωση των εν λόγω εστιών στη Νότια Αφρική.

               (6)

               Επιπλέον, η κτηνιατρική ομάδα έκτακτης ανάγκης της Ένωσης διενήργησε αποστολές στη Νότια Αφρική για να εκτιμήσει την κατάσταση και να δώσει συστάσεις για τη βελτίωση της καταπολέμησης της νόσου.

               (7)

               Η Νότια Αφρική έχει εφαρμόσει πολιτική εξολόθρευσης για τον έλεγχο της νόσου και τον περιορισμό της εξάπλωσής της. Η Νότια Αφρική διενεργεί δραστηριότητες επιτήρησης της γρίπης των πτηνών, οι οποίες φαίνεται ότι πληρούν τις απαιτήσεις που καθορίζονται στο μέρος II του παραρτήματος IV του κανονισμού (ΕΚ) αριθ. 798/2008.

               (8)

               Το θετικό αποτέλεσμα της αξιολόγησης της κατάστασης της νόσου και των επιδημιολογικών ερευνών που διενεργήθηκαν από τη Νότια Αφρική επιτρέπουν να περιοριστούν οι απαγορεύσεις που ισχύουν για τις εισαγωγές κρέατος στρουθιονιδών στην Ένωση στα τμήματα του εδάφους της Νότιας Αφρικής που έχουν πληγεί από τη νόσο, και στα οποία έχουν επιβληθεί απαγορεύσεις από τη Νότια Αφρική. Ωστόσο, οι απαγορεύσεις στις εισαγωγές ζώντων στρουθιονιδών και των αυγών επώασης αυτών πρέπει να διατηρηθούν για ολόκληρο το έδαφος της Νότιας Αφρικής λόγω του μεγαλύτερου κινδύνου που παρουσιάζουν για πιθανή εισαγωγή του ιού στην Ένωση.

               (9)

               Όσον αφορά τις επεξεργασίες που καθορίζονται στην απόφαση 2007/777/ΕΚ για τις εισαγωγές ορισμένων προϊόντων κρέατος, επεξεργασμένων στομαχιών, ουροδόχων κύστεων και εντέρων για ανθρώπινη κατανάλωση, καθώς και για προϊόντα κρέατος αποξηραμένα στον ήλιο (biltong/jerky) και παστεριωμένα προϊόντα κρέατος, πρέπει να εφαρμοστούν και πάλι οι επεξεργασίες που εφαρμόζονται πριν από την εκδήλωση εστιών HPAI για τα εμπορεύματα που προέρχονται από το τμήμα του εδάφους της Νότιας Αφρικής που είναι απαλλαγμένο από τη νόσο.

               (10)

               Το μέρος 1 του παραρτήματος II της απόφασης 2007/777/ΕΚ περιέχει τον κατάλογο των εδαφών ή των τμημάτων εδαφών τρίτων χωρών από τα οποία εφαρμόζεται η διαίρεση σε περιφέρειες για λόγους υγείας των ζώων. Η καταχώριση για τη Νότια Αφρική πρέπει να τροποποιηθεί για να λαμβάνεται υπόψη η νέα κατάσταση όσον αφορά την HPAI στην εν λόγω τρίτη χώρα, καθώς και οι επακόλουθες συνέπειες όσον αφορά τις απαγορεύσεις των εισαγωγών στην Ένωση των εμπορευμάτων στα οποία εφαρμόζονται οι εν λόγω απαγορεύσεις.

               (11)

               Κατά συνέπεια, η απόφαση 2007/777/ΕΚ και ο κανονισμός (ΕΚ) αριθ. 798/2008 θα πρέπει να τροποποιηθούν αναλόγως.

               (12)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα II της απόφασης 2007/777/ΕΚ τροποποιείται σύμφωνα με το παράρτημα I του παρόντος κανονισμού.
   Άρθρο 2
   Το παράρτημα I του κανονισμού (ΕΚ) αριθ. 798/2008 τροποποιείται σύμφωνα με το παράρτημα II του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Οκτωβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 18 της 23.1.2003, σ. 11.

      (2)  ΕΕ L 343 της 22.12.2009, σ. 74.

      (3)  ΕΕ L 312 της 30.11.2007, σ. 49.

      (4)  ΕΕ L 139 της 30.4.2004, σ. 55.

      (5)  ΕΕ L 226 της 23.8.2008, σ. 1.

      (6)  ΕΕ L 147 της 2.6.2011, σ. 1.

      ΠΑΡΑΡΤΗΜΑ I
      Το παράρτημα II της απόφασης 2007/777/ΕΚ τροποποιείται ως εξής:

                  1)

                  στο μέρος 1, η καταχώριση για τη Νότια Αφρική αντικαθίσταται από την ακόλουθη:

                              «Νότια Αφρική

                              ZA

                              01/2005

                              Ολόκληρη η χώρα

                              ZA-1

                              01/2005

                              Ολόκληρη η χώρα, εκτός από:
                              το τμήμα της περιοχής καταπολέμησης του αφθώδους πυρετού που βρίσκεται στις κτηνιατρικές περιοχές των επαρχιών Mpumalanga και Northern, στο διαμέρισμα Ingwavuma της κτηνιατρικής περιοχής Natal και στην περιοχή των συνόρων με τη Μποτσουάνα ανατολικά του γεωγραφικού μήκους 28°, και το διαμέρισμα Camperdown στην επαρχία KwaZuluNatal.

                              ZA-2

                              01/2011

                              Ολόκληρη η χώρα, εκτός από:
                              το τμήμα του εδάφους που οριοθετείται από τα ακόλουθα σύνορα:

                                          —

                                          βόρεια: την οροσειρά Swartberg,

                                          —

                                          νότια: την οροσειρά Outeniqua,

                                          —

                                          ανατολικά: την οδό R339 που συνδέει την οροσειρά Swartberg με την οροσειρά Outeniqua, από το Barandas έως το Uniondale,

                                          —

                                          δυτικά: τα όρη Gamka που συνδέουν την οροσειρά Swartberg με τον ποταμό Gamka νοτίως προς τα όρη Outeniqua.»

                  2)

                  στο μέρος 2, η καταχώριση για τη Νότια Αφρική αντικαθίσταται από την ακόλουθη:

                              «ZA-0

                              Νότια Αφρική (1)
                              Ολόκληρη η χώρα ZA-0

                              C

                              C

                              C

                              A

                              D

                              D

                              A

                              C

                              C

                              A

                              A

                              D

                              XXX

                              ZA-2

                              Νότια Αφρική ZA-2 (1)

                              XXX

                              XXX

                              XXX

                              XXX

                              D

                              A

                              XXX

                              XXX

                              XXX

                              XXX

                              XXX

                              D

                              XXX»

                  3)

                  στο μέρος 3, η καταχώριση για τη Νότια Αφρική αντικαθίσταται από την ακόλουθη:

                              «ZA

                              Νότια Αφρική

                              XXX

                              XXX

                              XXX

                              XXX

                              D

                              D

                              A

                              XXX

                              XXX

                              A

                              A

                              D

                              XXX

                              Νότια Αφρική ZA-1

                              E

                              E

                              XXX

                              XXX

                              XXX

                              XXX

                              A

                              E

                              XXX

                              A

                              A

                              XXX

                              XXX

                              Νότια Αφρική ZA-2

                              XXX

                              XXX

                              XXX

                              XXX

                              E

                              E

                              XXX

                              XXX

                              XXX

                              XXX

                              XXX

                              E

                              XXX»

      ΠΑΡΑΡΤΗΜΑ II
      Στο μέρος 1 του παραρτήματος I του κανονισμού (ΕΚ) αριθ. 798/2008, η καταχώριση για τη Νότια Αφρική αντικαθίσταται από το ακόλουθο κείμενο:

                     «ZA – Νότια Αφρική

                     ZA-0

                     Ολόκληρη η χώρα

                     SPF

                     EP, E

                     S4»

                     BPR

                     I

                     P2

                     9.4.2011

                     A

                     DOR

                     II

                     HER

                     III

                     ZA-1

                     Ολόκληρη η χώρα εκτός από τη ZA-2

                     RAT

                     VII

                     9.10.2011

                     ZA-2

                     Το τμήμα του εδάφους που οριοθετείται από τα ακόλουθα σύνορα:

                                 —

                                 βόρεια: την οροσειρά Swartberg,

                                 —

                                 νότια: την οροσειρά Outeniqua,

                                 —

                                 ανατολικά: την οδό R339 που συνδέει την οροσειρά Swartberg με την οροσειρά Outeniqu, από το Barandas έως το Uniondale,

                                 —

                                 δυτικά: τα όρη Gamka που συνδέουν την οροσειρά Swartberg με τον ποταμό Gamka νοτίως προς τα όρη Outeniqua.

                     RAT

                     VII

                     P2

                     9.4.2011